באפשרותך להתחבר למסד נתונים מקומי או למסד נתונים מרוחק.
בכל מקרה, אם אינך הבעלים של מסד נתונים, עליך לקבל גישה כדי להשתמש במסד הנתונים.
מסדי נתונים עשויים להופיע במעומעם (לא זמינים) מכמה סיבות שונות.
מדוע ישנם מסדי נתונים שאינם זמינים?
במחשב המקומי בקש מהבעלים של מסד הנתונים לשתף את מסד הנתונים ולהעניק לך גישה אליו.
פנה לבעלים של מסד הנתונים כדי לאשר שאכן קיים מסד נתונים משותף של Business Contact Manager במחשב המרוחק.
בקש מהבעלים של מסד הנתונים לשתף את מסד הנתונים, ולתת לך הן את שם המחשב והן את שם מסד הנתונים.
במחשב המרוחק, פתח את Outlook.
‏במקטע ניהול מסדי נתונים, בדוק את שם מסד הנתונים.
ודא שהמחשב המרוחק מופעל ושהמחשב שלך והמחשב המרוחק מחוברים לרשת.
לחץ על התחל ולאחר מכן לחץ על לוח הבקרה כדי לפתוח אותו.
בלוח הבקרה, תחת רשת ואינטרנט, לחץ על הצג את מצב הרשת והמשימות.
מרכז הרשת והשיתוף מציג את מצב הרשת שלך ואם המחשב שלך מחובר לרשת זו.
ברר עם מנהל המערכת של המחשב המרוחק אם ייתכן שחומת אש חוסמת את תעבורת הרשת.
ברוב המקרים, Business Contact Manager for Outlook מאפשר לך להמיר או להעביר את מסד הנתונים מגירסה קודמת כדי להתאים אותו לגירסה זו. לא ניתן להעביר מסד נתונים מעומעם.
אם מסד הנתונים שבו ברצונך להשתמש מתארח בשרת קבצים, באפשרותך להשתמש בהוראות המופיעות בניהול מסד הנתונים של Business Contact Manager בשרת כדי להתחבר למסד הנתונים.
בחר מסד נתונים אחר מהרשימה או לחץ על הקודם כדי לציין מחשב מרוחק אחר (לחץ על הקודם פעמיים כדי לבחור מסד נתונים מקומי במקום זאת).
אם אין מסדי נתונים זמינים אחרים, צור מסד נתונים מקומי חדש.
לחץ על הקודם ב'אשף האתחול'.
לחץ על יצירת מסד נתונים מקומי חדש.
הקלד שם עבור מסד הנתונים המקומי החדש ולאחר מכן לחץ על צור.
מסד הנתונים נוצר, ואתה מתבקש להזין מידע רישום (אופציונלי).
מסדי הנתונים של Business Contact Manager תומכים בהתקנות של Outlook 2010 ושל Outlook 2013 זו לצד זו באותו המחשב ויפעלו עם שתי הגירסאות. עם זאת, כל גירסה דורשת מסד נתונים ייעודי.
ניתן לגשת לכל מסד נתונים, משותף או לא משותף, רק מגירסת היישום ששימשה כדי ליצור אותו. אם אתה יוצר מסד נתונים של Business Contact Manager for Outlook 2010‏‏, Outlook 2010 היא הגירסה היחידה של Outlook שבה תוכל להשתמש כדי לגשת למסד נתונים זה. אותה מגבלה חלה על מסדי נתונים שנוצרו ב- Outlook 2013.
הגדרת האזור של מסד נתונים מוצגת בדף חיבור למסד נתונים. אם מידע האזור שלך אינו זהה עבור מסד הנתונים ועבור ההתקנה של Business Contact Manager for Outlook, לא תוכל להשתמש במסד הנתונים. לדוגמה, לא ניתן להתחבר למסד נתונים שנוצר עבור בריטניה, תוך שימוש באנגלית בריטניה, באמצעות Business Contact Manager for North America, עם אנגלית ארה"ב.
אם הגירסה והאזור של מסד הנתונים ששותף איתך תואמים למספר הגירסה והאזור של גירסת Business Contact Manager for Outlook שלך, ייתכן שמסד הנתונים נפגם. צור מסד נתונים חדש וסיים את 'אשף האתחול'. יהיה עליך להשתמש ב- Business Contact Manager for Outlook כדי למחוק את מסד הנתונים הפגום, ואם קיים גיבוי, לשחזר את הנתונים למסד הנתונים החדש.
לחץ על ניהול מסדי נתונים ולאחר מכן לחץ על מחיקת מסדי נתונים.
לחץ על מסד הנתונים שברצונך למחוק ולאחר מכן לחץ על מחק מסד נתונים.
לחץ על גיבוי ושחזור ולאחר מכן לחץ על שחזור.
בתיבת הדו-שיח שחזור מסד נתונים, לחץ על עיון כדי לבחור את קובץ הגיבוי שברצונך לשחזר, אתר את עותק הגיבוי ולאחר מכן לחץ על שם קובץ הגיבוי.
אם מסד הנתונים המרוחק נמצא בתהליך שחזור או מייבא נתונים חדשים, ייתכן שלא תהיה למחשב המרוחק יכולת לחבר משתמש חדש באותו הזמן.
המתן במשך שתיים עד חמש דקות ולאחר מכן נסה להתחבר שוב. לחץ על ביטול כדי לסגור את 'אשף האתחול'. תתבקש להשלים את האשף בפעם הבאה שתפעיל את Outlook.
אזהרה: אם תתקין גירסת ניסיון של Microsoft Office 2013 ותחליט לחזור לגירסה קודמת של Microsoft Office, גבה את הנתונים תחילה. יהיה עליך לשמור עותק של מסד הנתונים של Business Contact Manager כדי לראות את השינויים שביצעת במהלך השימוש בגירסת הניסיון. לקבלת הוראות מלאות, ראה חזרה לגירסה קודמת של Business Contact Manager ו- Microsoft Office.